Public procurement notice: Contract Notice
Published: 2018-03-27
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 45232410
Submission deadline: 2018-04-27
Award criteria: The most economic tender
EU fund: ESF

Technical requirements: Genstanden for kontrakten er a) at føre tilsyn med gennemførelsen af udbedringsarbejder på dele af Famagustas spildevandsnet og b) at levere teknisk bistand til den ordregivende myndighed på den nordlige del af Cypern.
Udbedringsarbejderne forventes at dække installation af nye kloakledninger (type: bølgede HDPE-rør) og mandehuller, der skal nedlægges sideløbende med de eksisterende, samt installation af nye husledninger. Ubrugte kloakledninger, mandehuller og husledninger skal fjernes. Forbedringsarbejderne forventes desuden at dække arbejder på pumpestationer og installation af systemer til reduktion af lugtgener.
Bygge- og anlægskontrakten vedrørende tilsyn skal gennemføres i henhold til FIDIC's kontraktudkast »Conditions of Contract for Construction of Building and Engineering Works Designed by the Employer 1999 — First Edition« (Kontraktvilkår for bygge- og anlægsarbejder designet af arbejdsgiveren 1999 — første udgave), med tilpasninger, som tager højde for relevante bestemmelser i PRAG, samtidig med at der inkorporeres elementer af entreprenørens projekteringer relateret til udbedringer af pumpestationer og systemer til reduktion af lugtgener.
Kontrahentens primære opgave bliver tilsyn med bygge- og anlægskontrakten vedrørende udbedringsarbejder på Famagustas spildevandsnet i rollen som ingeniør/tilsynsførende i overensstemmelse med FIDIC's kontraktvilkår for bygge- og anlægsarbejder (»rød bog«).
Kontrahentens yderligere opgaver omfatter levering af teknisk bistand til den ordregivende myndighed i løbet af arbejdernes udbuds-, kontrakt- og udførelsesfase. Dette kan indbefatte evaluering af elementerne i detailprojekteringen, indhentning af ekspertskøn vedrørende ændringer og støtte til den ordregivende myndighed under evaluering af de bygge- og anlægsrelaterede bud. Kontrahenten skal desuden styrke kapaciteten hos den del af modtagerorganernes medarbejderstab, som er ansvarlig for ovennævnte infrastruktur, ved at tilbyde uddannelse i tilsyn med bygge- og anlægsarbejder.
I overensstemmelse med finansforordningen og for at sikre tjenestens kontinuitet kan den ordregivende myndighed forbeholde sig ret til at forny eller forlænge den indledende kontrakt via et udbud med forhandling.
Forlængelsen af projektet er med forbehold for tilfredsstillende udførelse af kontrahentens forpligtelser. Fornyelsen skal i fuldt omfang overholde betingelserne i den oprindelige kontrakt og tjene samme formål.
1. Alle juridiske personer (der deltager enten individuelt eller i en sammenslutning — et konsortium — af ansøgere), der er etableret i en medlemsstat i Den Europæiske Union eller i et land eller territorium i de regioner, der er bemyndiget af Rådets forordning (EF) nr. 389/2006 af 27.2.2006.
— Dette inkluderer personer, der bor eller er etableret i de områder af Republikken Cypern, hvor regeringen for Republikken Cypern ikke udøver faktisk kontrol
— Dette indebærer ikke anerkendelse af nogen offentlig myndighed i områderne ud over regeringen for Republikken Cypern.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikke valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke-valgbare person er en del af et sådant.
Vær opmærksom på at, efter Det Forenede Kongeriges tilbagetrækning fra EU, reglerne om adgang til EU's udbudsprocedurer for økonomiske aktører etableret i tredjelande vil gælde for ansøgere eller tilbudsgivere fra Det Forenede Kongerige afhængigt af resultatet af forhandlingerne. Hvis en sådan adgang ikke muliggøres af de gældende retlige bestemmelser, kan ansøgere eller tilbudsgivere fra Det Forenede Kongerige blive udelukket fra udbudsproceduren.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.